KOMISSION DELEGOITU ASETUS (EU) 2022/1398,

annettu 8 päivänä kesäkuuta 2022,

Euroopan parlamentin ja neuvoston asetuksen (EU) 2019/2144 muuttamisesta tekniikan ja sääntelyn kehityksen huomioon ottamisesta siltä osin kuin on kyse Yhdistyneiden kansakuntien Euroopan talouskomission puitteissa hyväksytyistä ajoneuvoja koskeviin sääntöihin tehdyistä muutoksista

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon moottoriajoneuvojen ja niiden perävaunujen sekä näihin ajoneuvoihin tarkoitettujen järjestelmien, komponenttien ja erillisten teknisten yksiköiden tyyppihyväksyntävaatimuksista niiden yleisen turvallisuuden ja ajoneuvon matkustajien ja loukkaantumiselle alttiiden tienkäyttäjien suojelun osalta, Euroopan parlamentin ja neuvoston asetuksen (EU) 2018/858 muuttamisesta ja Euroopan parlamentin ja neuvoston asetusten (EY) N:o 78/2009, (EY) N:o 79/2009 ja (EY) N:o 661/2009 sekä komission asetusten (EY) N:o 631/2009, (EU) N:o 406/2010, (EU) N:o 672/2010, (EU) N:o 1003/2010, (EU) N:o 1005/2010, (EU) N:o 1008/2010, (EU) N:o 1009/2010, (EU) N:o 19/2011, (EU) N:o 109/2011, (EU) N:o 458/2011, (EU) N:o 65/2012, (EU) N:o 130/2012, (EU) N:o 347/2012, (EU) N:o 351/2012, (EU) N:o 1230/2012 ja (EU) 2015/166 kumoamisesta 27 päivänä marraskuuta 2019 annetun Euroopan parlamentin ja neuvoston asetuksen (EU) 2019/2144 (1) ja erityisesti sen 4 artiklan 3 ja 6 kohdan,

sekä katsoo seuraavaa:

(1) Asetuksen (EU) 2019/2144 liitteessä I luetellaan muiden muassa E-sääntö nro 14 (2), E-sääntö nro 17 (3), E-sääntö nro 29 (4), E-sääntö nro 44 (5), E-sääntö nro 45 (6), E-sääntö nro 48 (7), E-sääntö nro 80 (8), E-sääntö nro 94 (9), E-sääntö nro 95 (10), E-sääntö nro 118 (11), E-sääntö nro 122 (12), E-sääntö nro 126 (13), E-sääntö nro 127 (14), E-sääntö nro 135 (15), E-sääntö nro 137 (16), E-sääntö nro 141 (17) ja E-sääntö nro 142 (18). Yhdistyneiden kansakuntien Euroopan talouskomission alainen ajoneuvoja koskevien sääntöjen yhdenmukaistamista käsittelevä maailmanfoorumi, jäljempänä ’UNECE WP.29’, on muuttanut kaikkia näitä sääntöjä. Sen vuoksi on aiheellista saattaa asetuksen (EU) 2019/2144 liitteessä I oleva luettelo ajan tasalle kyseisten muutosten ottamiseksi huomioon.

(2) UNECE WP.29 on lisäksi hyväksynyt useita uusia sääntöjä, joihin unioni on liittynyt ja joita se soveltaa pakollisina. Näistä mainittakoon erityisesti E-sääntö nro 145 (19), E-sääntö nro 148 (20), E-sääntö nro 149 (21), E-sääntö nro 150 (22), E-sääntö nro 151 (23), E-sääntö nro 152 (24), E-sääntö nro 153 (25), E-sääntö nro 155 (26), E-sääntö nro 157 (27), E-sääntö nro 158 (28), E-sääntö nro 159 (29), E-sääntö nro 161 (30), E-sääntö nro 162 (31) ja E-sääntö nro 163 (32). Sen vuoksi on aiheellista sisällyttää asetuksen (EU) 2019/2144 liitteeseen I viittaukset näihin sääntöihin.

(3) Koko ajoneuvon kansainvälistä tyyppihyväksyntää koskevalla E-säännöllä nro 0 (33) on tarkoitus vähentää UNECE:n sopimuspuolten välisen kaupan esteitä ja tarjota parempi varmuus ajoneuvonvalmistajille, jotka hakevat tyyppihyväksyntänsä tunnustamista kyseisissä sopimuspuolissa. Unioni on E-sääntöä nro 0 soveltava sopimuspuoli. Jotta yleistä koko ajoneuvon kansainvälistä tyyppihyväksyntää voitaisiin pitää EU-tyyppihyväksyntää vastaavana, olisi otettava huomioon asetuksen (EU) 2019/2144 liitteessä I lueteltujen E-sääntöjen versiot.

(4) Asetuksen (EU) 2019/2144 liitteessä II on luettelo vaatimuksista, jotka ajoneuvojen, järjestelmien, komponenttien ja erillisten teknisten yksiköiden olisi asetuksen 4 artiklan 5 kohdan ja 5 artiklan 3 kohdan mukaisesti täytettävä. Kyseisessä liitteessä ei kuitenkaan ole viittauksia säädöksiin, joissa vahvistetaan seuraaviin sovellettavat yksityiskohtaiset tekniset vaatimukset: kehittyneet hätäjarrutusjärjestelmät jalankulkijoiden ja pyöräilijöiden varalta, törmäysvaroittimet jalankulkijoiden ja pyöräilijöiden varalta, kuolleen kulman varoitusjärjestelmä, hätätilanteiden kaistanpitojärjestelmä, peruutustutkat, hätäjarrutuksen merkkivalo ja onnettomuustietotallennin. Sen vuoksi on aiheellista lisätä liitteeseen viittaukset asianomaisiin säädöksiin.

(5) Moottoriajoneuvoihin ja niiden perävaunuihin tarkoitettujen jarrupäällysteasennussarjojen, rumpujarrupäällysteiden ja jarrulevyjen ja -rumpujen, jotka toimitetaan varaosina, on oltava E-säännön nro 90 (34) mukaisia. Kun kyse on uusista varaosina toimitettavista jarrupäällysteasennussarjoista, rumpujarrupäällysteistä tai jarrulevyistä ja -rummuista, jotka on tarkoitettu hyväksyttyihin ajoneuvotyyppeihin, joille on myönnetty ajoneuvon tyyppihyväksyntä jarrujen osalta E-säännön nro 13 (35) tai E-säännön nro 13-H (36) mukaisesti ennen asetuksen (EU) 2019/2144 soveltamispäivää, olisi sallittava niiden asettaminen saataville markkinoilla tai käyttöönotto mainitun asetuksen liitteen I mukaisesti.

(6) E-sääntö nro 44 korvataan 1 päivästä syyskuuta 2023 E-säännöllä nro 129 (37), jolloin ensin mainitun säännön mukaista tyyppihyväksyntää ei enää voida myöntää lasten turvajärjestelmille, jotka eivät ole integroituja moottoriajoneuvoon. On aiheellista myöntää lisäaikaa, jotta varastossa ja jakelukanavissa olevat järjestelmät voidaan myydä loppuun. Siksi olisi sallittava, että ennen 1 päivää syyskuuta 2023 E-säännön nro 44 mukaisesti hyväksyttyjä lasten turvajärjestelmiä saa asettaa saataville markkinoilla ja ottaa käyttöön 1 päivään syyskuuta 2024 saakka.

(7) E-säännössä nro 13-H olevat hätäjarrutehostimia ja elektronisia ajonvakautusjärjestelmiä koskevat määräykset siirrettiin E-sääntöihin nro 139 (38) ja 140 (39) ja jarrulaitteita koskevat määräykset E-säännön nro 13-H muutossarjaan 01. Koska hätäjarrutehostimia ja elektronisia ajonvakautusjärjestelmiä koskevat vaatimukset ovat pysyneet ennallaan, olisi E-säännön nro 13-H alkuperäisen version mukaisesti myönnettyjen tyyppihyväksyntien ja niiden laajennusten katsottava vastaavan E-sääntöjen nro 139 ja 140 alkuperäisten versioiden mukaisesti myönnettyä tyyppihyväksyntää.

(8) Lasten turvajärjestelmien kiinnityspisteitä koskevat vaatimukset siirrettiin muuttamattomina E-säännön nro 14 muutossarjasta 07 E-sääntöön nro 145. E-säännön nro 14 mukaisesti myönnettyjen tyyppihyväksyntien olisi sen vuoksi katsottava vastaavan E-säännön nro 145 alkuperäisen version mukaisesti myönnettyä tyyppihyväksyntää.

(9) Sähköisen voimalaitteen turvallisuutta peräänajotilanteessa koskevat vaatimukset siirrettiin muuttamattomina E-säännön nro 34 muutossarjasta 03 E-sääntöön nro 153. E-säännön nro 34 mukaisesti myönnettyjen tyyppihyväksyntien olisi sen vuoksi katsottava vastaavan E-säännön nro 153 alkuperäisen version mukaisesti myönnettyä tyyppihyväksyntää.

(10) Rengaspaineen seurantajärjestelmää koskevat vaatimukset siirrettiin muuttamattomina E-säännön nro 64 (40) muutossarjasta 02 E-sääntöön nro 141. E-säännön nro 64 mukaisesti myönnettyjen tyyppihyväksyntien olisi sen vuoksi katsottava vastaavan E-säännön nro 141 alkuperäisen version mukaisesti myönnettyä tyyppihyväksyntää.

(11) Sen vuoksi asetusta (EU) 2019/2144 olisi muutettava,

ON HYVÄKSYNYT TÄMÄN ASETUKSEN:

1 artikla Asetuksen (EU) 2019/2144 muuttaminen Muutetaan asetuksen (EU) 2019/2144 liitteet I ja II tämän asetuksen liitteen mukaisesti.

2 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä kesäkuuta 2022. Komission puolesta Puheenjohtaja Ursula VON DER LEYEN

(1) EUVL L 325, 16.12.2019, s. 1.

(2) Yhdistyneiden kansakuntien Euroopan talouskomission (UNECE) E-sääntö nro 14 – Ajoneuvojen hyväksyntään liittyvät yhdenmukaiset vaatimukset, jotka koskevat turvavöiden kiinnityspisteitä, ISOFIX-kiinnitysjärjestelmiä, ISOFIX-ylähihnakiinnityspisteitä ja kokoluokan i istuinpaikkoja [2015/1406] (EUVL L 218, 19.8.2015, s. 27).

(3) Yhdistyneiden kansakuntien Euroopan talouskomission (UNECE) sääntö nro 17 – Yhdenmukaiset vaatimukset, jotka koskevat ajoneuvojen hyväksyntää istuimien, niiden kiinnityspisteiden ja mahdollisten pääntukien osalta (EUVL L 230, 31.8.2010, s. 81).

(4) Yhdistyneiden kansakuntien Euroopan talouskomission (UNECE) sääntö nro 29 – Ajoneuvojen hyväksyntää koskevat yhdenmukaiset vaatimukset hyötyajoneuvon ohjaamossa matkustavien suojaamisen osalta (EUVL L 304, 20.11.2010, s. 21).

(5) Yhdistyneiden kansakuntien Euroopan talouskomission (UNECE) sääntö nro 44 – Moottoriajoneuvojen lapsimatkustajien turvalaitteiden hyväksyntää koskevat yhdenmukaiset vaatimukset (”lasten turvajärjestelmät”) (EUVL L 233, 9.9.2011, s. 95).

(6) Yhdistyneiden kansakuntien Euroopan talouskomission sääntö nro 45 – Yhdenmukaiset vaatimukset, jotka koskevat ajovalonpesinten hyväksyntää ja moottoriajoneuvojen hyväksyntää ajovalonpesinten osalta [2020/575] (EUVL L 136, 29.4.2020, s. 1).

(7) Yhdistyneiden kansakuntien Euroopan talouskomission (UNECE) E-sääntö nro 48 – Yhdenmukaiset vaatimukset, jotka koskevat ajoneuvojen hyväksyntää valaisimien ja merkkivalolaitteiden asennuksen osalta (EUVL L 323, 6.12.2011, s. 46).

(8) Yhdistyneiden kansakuntien Euroopan talouskomission (UNECE) sääntö nro 80 – Yhdenmukaiset vaatimukset, jotka koskevat suurten henkilöajoneuvojen istuinten hyväksymistä ja tällaisten ajoneuvojen hyväksymistä istuinten ja niiden kiinnityspisteiden lujuuden osalta (EUVL L 164, 30.6.2010, s. 18).

(9) Yhdistyneiden kansakuntien Euroopan talouskomission (UNECE) sääntö nro 94 – Ajoneuvojen hyväksyntää matkustajien etutörmäyssuojauksen osalta koskevat yhdenmukaiset vaatimukset (EUVL L 254, 20.9.2012, s. 77).

(10) Yhdistyneiden kansakuntien Euroopan talouskomission (UNECE) sääntö nro 95 – Ajoneuvojen hyväksyntää matkustajien sivutörmäyssuojauksen osalta koskevat yhdenmukaiset vaatimukset [2015/1093] (EUVL L 183, 10.7.2015, s. 91).

(11) Yhdistyneiden kansakuntien Euroopan talouskomission (UNECE) sääntö nro 118 – tiettyjen moottoriajoneuvoluokkien sisäpuolisten rakenteiden valmistuksessa käytettävien materiaalien palo-ominaisuuksia koskevat yhdenmukaiset tekniset vaatimukset (EUVL L 177, 10.7.2010, s. 263).

(12) Yhdistyneiden kansakuntien Euroopan talouskomission (UNECE) sääntö nro 122 – Luokkien M, N ja O ajoneuvojen hyväksyntää niiden lämmitysjärjestelmien osalta koskevat yhdenmukaiset tekniset vaatimukset (EUVL L 164, 30.6.2010, s. 231).

(13) E-sääntö nro 126 – Yhdenmukaiset vaatimukset, jotka koskevat matkustajia siirtyviltä matkatavaroilta suojaavien, muina kuin alkuperäisosina toimitettavien tilanjakojärjestelmien hyväksymistä [2020/176] (EUVL L 35, 7.2.2020, s. 37).

(14) E-sääntö nro 127 – Moottoriajoneuvojen hyväksyntää jalankulkijoiden turvallisuuden osalta koskevat yhdenmukaiset vaatimukset [2020/638] (EUVL L 154, 15.5.2020, s. 1).

(15) E-sääntö nro 135 – Yhdenmukaiset vaatimukset, jotka koskevat ajoneuvojen hyväksyntää pylvässivutörmäyskäyttäytymisen osalta [2020/486] (EUVL L 103, 3.4.2020, s. 12).

(16) Yhdistyneiden kansakuntien Euroopan talouskomission sääntö nro 137 – Yhdenmukaiset vaatimukset, jotka koskevat henkilöautojen hyväksyntää etutörmäyssuojauksen osalta kiinnittäen erityistä huomiota matkustajien turvajärjestelmään [2020/576] (EUVL L 136, 29.4.2020, s. 18).

(17) Yhdistyneiden kansakuntien Euroopan talouskomission (UNECE) sääntö nro 141 – Yhdenmukaiset vaatimukset, jotka koskevat ajoneuvojen hyväksyntää rengaspaineen seurantajärjestelmien osalta [2018/1593] (EUVL L 269, 26.10.2018, s. 36).

(18) E-sääntö nro 142 – Yhdenmukaiset vaatimukset, jotka koskevat moottoriajoneuvojen hyväksyntää niiden renkaiden asennuksen osalta [2020/242] (EUVL L 48, 21.2.2020, s. 60).

(19) E-sääntö nro 145 – Ajoneuvojen hyväksyntään liittyvät yhdenmukaiset vaatimukset, jotka koskevat ISOFIX-kiinnitysjärjestelmiä, ISOFIX-ylähihnakiinnityspisteitä ja kokoluokan i istuinpaikkoja [2019/2142] (EUVL L 324, 13.12.2019, s. 47).

(20) E-sääntö nro 148 – Moottoriajoneuvoihin ja niiden perävaunuihin tarkoitettujen merkkivalolaitteiden (-valaisimien) hyväksyntää koskevat yhdenmukaiset vaatimukset [2021/1719] (EUVL L 347, 30.9.2021, s. 123).

(21) E-sääntö nro 149 – Moottoriajoneuvojen tienvalaisulaitteiden (valaisimien) ja -järjestelmien hyväksyntää koskevat yhdenmukaiset vaatimukset [2021/1720] (EUVL L 347, 30.9.2021, s. 173).

(22) E-sääntö nro 150 – Moottoriajoneuvoihin ja niiden perävaunuihin tarkoitettujen heijastinlaitteiden ja heijastavien merkintöjen hyväksyntää koskevat yhdenmukaiset vaatimukset [2021/1721] (EUVL L 347, 30.9.2021, s. 297).

(23) E-sääntö 151 – Yhdenmukaiset vaatimukset, jotka koskevat moottoriajoneuvojen hyväksyntää siltä osin kuin on kyse kuolleen kulman varoitusjärjestelmästä polkupyörien havaitsemiseksi [2020/1596] (EUVL L 360, 30.10.2020, s. 48).

(24) E-sääntö nro 152 – Yhdenmukaiset vaatimukset, jotka koskevat moottoriajoneuvojen hyväksyntää siltä osin kuin on kyse luokkien M1 ja N1 ajoneuvoihin tarkoitetuista kehittyneistä hätäjarrutusjärjestelmistä (AEBS) [2020/1597] (EUVL L 360, 30.10.2020, s. 66).

(25) E-sääntö nro 153 – Yhdenmukaiset vaatimukset, jotka koskevat ajoneuvojen hyväksyntää siltä osin kuin kyse on polttoainejärjestelmän eheydestä ja sähköisen voimalaitteen turvallisuudesta peräänajotilanteessa [2021/386] (EUVL L 82, 9.3.2021, s. 1).

(26) E-sääntö nro 155 – Yhdenmukaiset vaatimukset, jotka koskevat ajoneuvojen hyväksyntää kyberturvallisuuden ja sen hallintajärjestelmän osalta [2021/387] (EUVL L 82, 9.3.2021, s. 30).

(27) E-sääntö nro 157 – Yhdenmukaiset vaatimukset, jotka koskevat ajoneuvon hyväksyntää automaattisen kaistanpitojärjestelmän osalta [2021/389] (EUVL L 82, 9.3.2021, s. 75).

(28) E-sääntö nro 158 – Yhdenmukaiset vaatimukset, jotka koskevat peruuttamista avustavien laitteiden sekä moottoriajoneuvojen hyväksyntää siltä osin kuin kyse on siitä, että kuljettaja havaitsee ajoneuvojen takana olevat loukkaantumiselle alttiit tienkäyttäjät [2021/828] (EUVL L 184, 25.5.2021, s. 20).

(29) E-sääntö nro 159 – Yhdenmukaiset vaatimukset, jotka koskevat moottoriajoneuvojen hyväksyntää siltä osin kuin on kyse jalankulkijoista ja pyöräilijöistä liikkeellelähdön yhteydessä varoittavasta järjestelmästä [2021/829] (EUVL L 184, 25.5.2021, s. 62).

(30) E-sääntö nro 161 – Yhdenmukaiset vaatimukset, jotka koskevat moottoriajoneuvojen suojaamista luvattomalta käytöltä ja luvattoman käytön estolaitteen (lukitusjärjestelmää hyödyntävä) hyväksyntää [2021/2274] (EUVL L 470, 30.12.2021, s. 1).

(31) E-sääntö nro 162 – Yhdenmukaiset tekniset vaatimukset, jotka koskevat ajonestolaitteiden hyväksyntää ja ajoneuvon hyväksyntää sen ajonestolaitteen osalta [2021/2275] (EUVL L 470, 30.12.2021, s. 23).

(32) E-sääntö nro 163 – Yhdenmukaiset vaatimukset, jotka koskevat ajoneuvon hälytysjärjestelmän hyväksyntää ja ajoneuvon hyväksyntää sen hälytysjärjestelmän osalta [2021/2276] (EUVL L 470, 30.12.2021, s. 48).

(33) Yhdistyneiden kansakuntien Euroopan talouskomission (UNECE) sääntö nro 0 – Koko ajoneuvon kansainvälistä tyyppihyväksyntää (IWVTA) koskevat yhdenmukaiset vaatimukset [2018/780] (EUVL L 135, 31.5.2018, s. 1).

(34) Yhdistyneiden kansakuntien Euroopan talouskomission (UNECE) sääntö N:o 90 – Moottoriajoneuvoissa ja niiden perävaunuissa käytettävien varaosina toimitettavien jarrupäällysteasennussarjojen ja rumpujarrupäällysteiden tyyppihyväksyntää koskevat yhdenmukaiset vaatimukset (EUVL L 130, 28.5.2010, s. 19).

(35) Yhdistyneiden kansakuntien Euroopan talouskomission (UNECE) sääntö nro 13 – M-, N- ja O-luokan ajoneuvojen jarrulaitteiden hyväksyntää koskevat yhdenmukaiset vaatimukset [2016/194] (EUVL L 42, 18.2.2016, s. 1).

(36) Yhdistyneiden kansakuntien Euroopan talouskomission (UNECE) sääntö nro 13-H – Henkilöautojen jarrulaitteiden hyväksyntää koskevat yhdenmukaiset määräykset [2015/2364] (EUVL L 335, 22.12.2015, s. 1).

(37) Yhdistyneiden kansakuntien Euroopan talouskomission (UNECE) sääntö nro 129 – Yhdenmukaiset vaatimukset moottoriajoneuvoissa käytettävien parannettujen lasten turvajärjestelmien hyväksymisestä (EUVL L 97, 29.3.2014, s. 21).

(38) Yhdistyneiden kansakuntien Euroopan talouskomission (UNECE) sääntö nro 139 – Yhdenmukaiset vaatimukset, jotka koskevat henkilöautojen hyväksyntää hätäjarrutehostimien (BAS) osalta [2018/1591] (EUVL L 269, 26.10.2018, s. 1).

(39) Yhdistyneiden kansakuntien Euroopan talouskomission (UNECE) sääntö nro 140 – Yhdenmukaiset vaatimukset, jotka koskevat henkilöautojen hyväksyntää elektronisten ajonvakautusjärjestelmien (ESC) osalta [2018/1592] (EUVL L 269, 26.10.2018, s. 17).

(40) Yhdistyneiden Kansakuntien Euroopan talouskomission (UNECE) sääntö nro 64 – Yhdenmukaiset vaatimukset, jotka koskevat ajoneuvojen hyväksyntää sellaisten varusteiden suhteen kuin tilapäiskäyttöön tarkoitettu varapyörä-rengasyhdistelmä, itsekantavat run-flat-renkaat ja/tai run-flat-järjestelmä ja/tai rengaspaineen seurantajärjestelmä (EUVL L 310, 26.11.2010, s. 18).